
	ЧЛЕНОВЕТЕ НА КОМИСИЯТА 
		ПО АТЕСТИРАНЕТО И КОНКУРСИТЕ КЪМ  
	ПРОКУРОРСКАТА КОЛЕГИЯ НА
	ВИСШИЯ СЪДЕБЕН СЪВЕТ


Д  Н  Е  В  Е  Н     Р  Е  Д 

за заседание на Комисията по атестирането и конкурсите 
към Прокурорската колегия на Висшия съдебен съвет, 
насрочено за 09.09.2026 г. (сряда) от 09:30 часа


РАЗНИ

1. Произнасяне по допустимостта на предложения относно кандидати за членове на Висшия съдебен съвет от квотата на прокурорите.

2. Произнасяне по допустимостта на кандидата - участник в процедура за избор на административен ръководител - окръжен прокурор на Окръжна прокуратура - Варна, открита с решение на Прокурорската колегия на Висшия съдебен съвет по протокол № 13/22.04.2026 г. (обн. ДВ, бр. 38/24.04.2026 г.).

3. Информация от изпълняващия функциите „директор“ на Националния институт на правосъдието относно отлагане на задължителното първоначално обучение по чл. 249, ал. 1 от ЗСВ на Венеция Огнянова – кандидат за младши прокурор от випуск 2026 – 2027 година.

4. Предложение за поощряване на Ана Милчева Стоилова – освободена, с решение на Прокурорската колегия на Висшия съдебен съвет по протокол № 21/24.06.2026 г., от заеманата длъжност „следовател“ в Национална следствена служба, считано от 01.07.2026 г.

5. Заявление от Красимира Жекова Дренчева за освобождаване от заеманата длъжност „следовател“ в Окръжен следствен отдел в Окръжна прокуратура – Варна, на основание чл. 165, ал. 1, т. 2 от ЗСВ. 

ВЪЗРАЖЕНИЕ

6. Възражение от Владимир Валентинов Николов – прокурор в Окръжна прокуратура – Плевен, срещу изготвена комплексна оценка от извънредно атестиране.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

7. Предложение от административния ръководител на Районна прокуратура – Видин за повишаване на Райна Илкова Петрова – заместник на административния ръководител – заместник-районен прокурор на Районна прокуратура – Видин, с ранг „прокурор в АП“, на място в по-горен ранг „прокурор във ВКП“.

8. Предложение от Диляна Бориславова Барбутова – прокурор в Софийска районна прокуратура, с ранг „прокурор в ОП“, за повишаване на място в по-горен ранг „прокурор в АП“.


РАЗПРЕДЕЛЯНЕ НА ПРЕПИСКИ

9. Разпределяне на преписки по открити процедури за атестиране по докладчици.

